Teemu Aho

Teemu Hannes Aho (s. 1949) on suomalainen taloustieteilijä ja kauppatieteiden tohtori. Hän oli vuodesta 1975 Lappeenrannan teknillisen korkeakoulun laskentatoimen lehtori ja vuosina 1982–1989 liiketaloustieteen professori. Sen jälkeen hän on toiminut yrittäjänä ja ollut yliopiston dosentti. Hänen tutkimuskohteenaan on ollut tilinpäätösanalyysi, inflaation huomioon ottaminen investointien suunnittelussa sekä atk-pohjaisten yrityssuunnittelumallien rakentaminen. Hän on tehnyt yliopistolle huomattavia lahjoituksia.

Viipurin taloudellinen korkeakouluseura (VITAKO) on perustanut Teemu Ahon nimeä kantavan apurahan. Se jaettiin ensimmäisen kerran vuonna 2010. Aho kuuluu korkeakouluseuran hallitukseen.

Lähteet 

Suomalaiset kauppatieteilijät
Suomalaiset professorit
Lappeenrannan teknillisen yliopiston professorit
Vuonna 1949 syntyneet
Elävät henkilöt